CODA (2021eko filma)

CODA 2021eko komedia dramatiko filma da, Sian Heder estatubatuar zinemagileak zuzendu zuena. 2014ko La Famille Bélier film frantziarraren berregokitzapena da.

2021eko Sundanceko Zinemaldiko sari nagusia irabazi ondoan, Apple TV+ plataformak erosi zituen filmaren banaketa eskubideak. Aktoreen Sindikatuaren sarietan gailentzeaz gain, hiru izendapen jaso zituen Oscar Sarietarako, eta hirurak irabazi: film onena, taldeko gizonezko aktore onena (Troy Kotsur) eta egokitutako gidoi onena.

 Argumentua 

Gloucesterren, Massachusettsen, Ruby Rossi, 17 urteko neska, familia bateko kide entzule bakarra da; izan ere, haren gurasoak, Frank eta Jackie, eta anaia, Leo, gorrak dira. Goizetan, institutura joan baino lehen, gurasoekin eta anaiarekin lan egiten du familiaren arrantza-negozioan. Musikarako zaletasunak bultzaturik, institutuko koruan sartuko da. Bertan, abesteko grina piztuko zaio, eta maitasun harremana hasiko du Miles kantu lagunarekin. Abesbatzako zuzendariak musika ikasteko aukera kontuan hartzera animaturik, hautu zaila egin beharko du: familiari laguntzen segitu edo Berklee musika eskolan sartu.

 Aktoreak 
 Emilia Jones: Ruby Rossi
 Troy Kotsur: Frank Rossi, Rubyren aita
 Daniel Durant: Leo Rossi, Rubyren anaia
 Marlee Matlin: Jackie Rossi, Rubyren ama
 Eugenio Derbez: Bernardo "Mr. V" Villalobos, abesbatzaren zuzendaria
 Ferdia Walsh-Peelo: Miles, Rubyren bikote-laguna
 Amy Forsyth: Gertie
 Kevin Chapman: Brady

 Erreferentziak 

 Kanpo estekak 
 IMDBko fitxa irakurgai 

Kategoria:2021eko filmak
Kategoria:Ameriketako Estatu Batuetako filmak
Kategoria:Berregokitzapen filmak
Kategoria:Drama filmak
Kategoria:Familiei buruzko filmak
Kategoria:Gorrei buruzko filmak
Kategoria:Musika eta musikariei buruzko filmak
Kategoria:Umorezko filmak
Kategoria:Zeinu hizkuntzeko filmak
Kategoria:Massachusettsen girotutako filmak
Kategoria:BAFTA film saridunak
Kategoria:Egokitutako gidoi onenaren Oscar Saria irabazi duten filmak
Kategoria:Film onenaren Oscar sariaren irabazleak
Kategoria:Gizonezko bigarren aktore onenaren Oscar Saria irabazi duten filmak